b"\n_START_ARTICLE_\nL'Encyclop\xc3\xa9die\n_START_PARAGRAPH_\nEnciklopedija (francosko L'Encyclop\xc3\xa9die ou Dictionnaire raisonn\xc3\xa9 des sciences, des arts et des m\xc3\xa9tiers) je bila enciklopedija iz 18. stoletja, objavljena v Franciji. Izhajati je pri\xc4\x8dela leta 1751, zadnji zvezki so iz\xc5\xa1li leta 1772. Leta 1751 je d'Alembert napisal znani predgovor Discours preliminaire de l'Encyclopedie, v katerem je podal genealogijo in cilj znanosti. V Enciklopedijo je prispevalo veliko znanih osebnosti francoskega razsvetljenstva, med drugim Voltaire, Rousseau, Holbach in Montesquieu._NEWLINE_Veliko delo sta uredila Denis Diderot, kot glavni urednik in Jean le Rond d'Alembert, kot pisec ve\xc4\x8dine \xc4\x8dlankov in urednik za matematiko._NEWLINE_Enciklopedija je bila natisnjena v 4.255 izvodih. Osnovni del sestavlja 17 zvezkov besedil (71.818 \xc4\x8dlankov) in 11 zvezkov ilustracij. Dodatek (Le\xc2\xa0Suppl\xc3\xa9ment)\xc2\xa0 je iz\xc5\xa1el (1776-1777) v \xc5\xa1tirih zvezkih besedil in enem zvezku ilustracij._NEWLINE_Celotna enciklopedija (z Dodatkom) obsega 74.000 \xc4\x8dlankov, 18.000 strani besedil._NEWLINE_Leta 1759 je kraljevski svet odvzel Enciklopediji dovoljenje za izdajo (privil\xc3\xa8ge, ki predpostavlja cenzorsko odobritev). Nekaj zvezkov je iz\xc5\xa1lo v tujini. Vzrok za preklic dovoljenja je bilo dosledno razsvetljenska usmeritev urednikov in avtorjev \xc4\x8dlankov, kar ni ustrezalo tedanjim cerkvenim krogom in pred-revolucionarni oblasti."